তার অবস্থার অবনতি হলে আজ শুক্রবার সকালে তাকে খুলনা মেডিকেল কলেজ হাসপাতালে স্থানান্তর করা হয়েছে। দ্বীন মোহাম্মদ সোনাখালী গ্রামের তরিফউদ্দীন গাজীর ছেলে।  দ্বীন মোহাম্মদের বড় ভাই খোকন গাজী জানায়, তাদের মেঝ ভাই নূর ইসলাম দীর্ঘদিন যাবৎ বাড়িতে মাদক বিক্রি করে আসছিল। প্রতিদিন বিকেলে মাদক সেবনকারীরা তাদের বাড়িতে এসে গাঁজা, ফেনসিডিল সেবন করতো। এমনকি এসব মাদকসেবীরা বিভিন্ন সময় বাড়িতে উৎপাত করতো। বৃহস্পতিবার বিকেলে ছোট ভাই দ্বীন মোহাম্মদ এর প্রতিবাদ করলে মাদক বিক্রেতা নূর ইসলাম, তার স্ত্রী হামিদা, পুত্র  দুলু তার উপর হামলা করে। তারা দা ও কাচি দিয়ে দীন মোহাম্মদকে এলোপাতাড়ি কুপিয়ে আহত করে। এ সময় তার চিৎকারে প্রতিবেশীরা এসে তাকে উদ্ধার করে সদর হাসপাতালে ভর্তি করে। এ ব্যাপারে শ্যামনগর থানায় অভিযোগ দাখিল করা হয়েছে।  শ্যামনগর থানার ওসি কাজী জালালউদ্দীন ঘটনার সত্যতা স্বীকার করে জানান, আসামিদের ধরতে অভিযান চলছে।  (শীর্ষ নিউজ ডটকম/প্রতিনিধি/এইউ/রাজ/১৪.৪০ ঘ.)